**Federația Română de Handbal va organiza Supercupa României la handbal feminin și masculine la Sala Polivalentă din București în ziua de 3 septembrie 2016.**

CSM București vs CSM Roman (feminin) - începând cu ora 17.00

CS Dinamo București vs. CSM București (masculin) - incepând cu ora 21.00

 **Regulament Supercupa Romaniei**

**Au drept de joc sportivii care au transferul efectuat in  Liga Nationala pentru sezonul 2016 – 2017.**
**In Raportul de joc pot fi inscrisi 16 sportivi**

**In caz de egalitate dupa terminarea celor 60 minute se vor juca prelungiri.**

**Prelungirile se  vor desfăşura, după o pauză de 5 minute şi după o nouă tragere la sorţi a terenului şi mingii, două reprize de prelungiri a câte 5 minute (cu schimbarea porţilor şi o pauză de un minut între cele două reprize).**
**Dacă egalitatea persistă, se va repeta procedeul (2 x 5 minute cu pauză de 1 minut între reprize).**

In cazul mentinerii egalitatii se vor executa aruncari de la 7 metri.

La aceste aruncari pot participa jucatorii care nu sunt eliminati sau descalificati la sfarsitul timpului de joc (vezi de asemenea regula 4:1, paragraful 4 din Regulamentul de Joc). Fiecare echipa nominalizeaza 5 jucatori. Acesti jucatori executa cate o aruncare fiecare, alternativ cu jucatorii echipei adverse. Echipele nu sunt obligate sa anunte ordinea in care jucatorii desemnati executa aruncarile. Portarii pot fi nominalizati printre executanti. Jucatorii pot participa, la aruncarile de la 7 metri, atat ca executanti, cat si ca portari. Arbitrii decid poarta la care se vor executa aruncarile. Arbitrii fac tragerea la sorti si echipa castigatoare alege fie sa arunce prima, fie ultima. Ordinea se inverseaza la seria a doua, in cazul in care aruncarile trebuie sa continue daca rezultatul este tot nedecis dupa prima serie de cinci aruncari. Pentru a doua serie de aruncari, fiecare echipa va nominaliza din nou 5 jucatori. Toti sau doar cativa dintre ei pot fi aceiasi cu cei din prima serie. Aceasta metoda de nominalizare a 5 jucatori va continua atata timp cat este necesar. Castigatoare va fi declarata echipa care realizeaza o diferenta de un gol, dupa acelasi numar de aruncari cu echipa adversa. Jucatorii pot fi descalificati, si nu mai pot executa alte aruncari de la 7 metri, in caz de comportare nesportiva repetata sau comportare nesportiva grosolana (16:6e din Regulamentul de Joc). In cazul in care aceasta descalificare priveste un jucator care a fost nominalizat dar nu a executat inca aruncarea, echipa in cauza trebuie sa nominalizeze un alt jucator pentru a executa aruncarea.

**Golurile înscrise in prelungiri ca şi cele din seriile de aruncări de la 7 metri, se înscriu normal în raportul de joc, în dreptul realizatorului.**
**Pe toată durata partidei se respectă regulamentul de joc şi prevederile prezentului regulament.**
**Daca un oficial (A, B, C sau D) al unei echipe este descalificat, va fi suspendat pentru urmatorul joc , cazul urmand a fi inaintat Comisiei Centrale de Disciplina.**
**Daca un jucator este descalificat pentru abateri in relatia cu arbitrii sau reprezentantul FR Handbal, precum si daca a fost descalificat in ultimile 30 de secunde de joc, acesta va fi suspendat pentru  urmatorul joc , cazul urmand a fi inaintat Comisiei Centrale de Disciplina.**